Breithiúnas na Cúirte Ginearálta an 30 Aibreán 2025 – Versiontech v EUIPO – Verizon Trademark Services (VersionTech)
(Cás T-242/24) 1
(Trádmharc de chuid an Aontais Eorpaigh – Imeachtaí neamhbhailíochta –Focalmharc de chuid an Aontais Eorpaigh VersionTech – Focalmharc de chuid an Aontais Eorpaigh níos luaithe VERIZON – Foras coibhneasta le neamhbhailíocht – Easpa dóchúlacht mearbhaill – Airteagal 8(1)(b) agus Airteagal 53(1)(a) de Rialachán (CE) Uimh. 207/2009 (Airteagal8(1)(b) agus Airteagal 60(1)(a) de Rialachán (AE) 2017/1001 anois))
Teanga an cháis: an Béarla
Páirtithe
Iarratasóir: Versiontech, Inc. (Brooklyn, Nua-Eabhrac, na Stáit Aontaithe) (ionadaí: I. Díaz de Bustamante y Terminel, Dlíodóir)
Cosantóir: Oifig Maoine Intleachtúla an Aontais Eorpaigh (ionadaí: D. Gája, Gníomhaire)
Páirtí eile os comhair an Bhoird Achomhairc de EUIPO, ag idiragairt os comhair na Cúirte Ginearálta: Verizon Trademark Services LLC (Washington, DC, na Stáit Aontaithe) (ionadaithe: J. Bogatz, Y. Stone agus J. Feigl, Dlíodóirí)
Ábhar
Lena chaingean faoi Airteagal 263 CFAE, iarrann an t-iarratasóir go gcuirfí an cinneadh ón gCéad Bhord Achomhairc de Oifig Maoine Intleachtúla an Aontais Eorpaigh (EUIPO) an 6 Márta 2024 (Cás R 31/2023-1) ar neamhní.
An chuid oibríochtúil
Cuirtear an cinneadh ón gCéad Bhord Achomhairc de chuid Oifig Maoine Intleachtúla an Aontais Eorpaigh (EUIPO) an 6 Márta 2024 (Cás R 31/2023-1) ar neamhní a mhéid a chuir sé cinneadh na Roinne Cealúcháin an 14 Nollaig 2022 maidir leis an bhfocalmharc de chuid an Aontais Eorpaigh ‘VersionTech’ ar neamhní agus a dhearbhaigh sé an trádmharc sin a bheith neamhbhailí.
Díbhtear don achomharc arna dhéanamh ag Verizon Trademark Services LLC os comhair an Bhoird Achomhairc de EUIPO i gcoinne chinneadh na Roinne Cealúcháin an 14 Nollaig 2022.
Ordaítear do Verizon Trademark Services a chostais féin, agus na costais arna dtabhú ag Versiontech, Inc., a íoc sna himeachtaí seo agus sna himeachtaí os comhair an Bhoird Achomhairc.
Ordaítear do EUIPO a chostais féin a íoc.
____________
1     IO C C/2024/3796, 24.6.2024.